ΤΕΙ ΛΑΡΙΣΑΣ  
ΣΧΟΛΗ ΣΤΕΦ

ΤΜΗΜΑ ΗΛΕΚΤΡΟΛΟΓΩΝ ΜΗΧΑΝΙΚΩΝ Τ.Ε.   
Πληροφορίες : ΓΡΑΜΜΑΤΕΙΑ

**Α Ν Α Κ Ο Ι Ν Ω Σ Η  
ΠΡΟΣ ΤΟΥΣ ΦΟΙΤΗΤΕΣ ΤΟΥ ΤΜΗΜΑΤΟΣ ΗΛΕΚΤΡΟΛΟΓΩΝ ΜΗΧΑΝΙΚΩΝ Τ.Ε.**

Σύμφωνα με:

1. Τις διατάξεις των παρ. 1 και 2 του άρθρου 54 του Ν. 4009/2011, όπως ισχύει
2. To με αριθμ. 595/01-03-2013 Πρακτικό Συμβουλίου ΤΕΙ/Λ «Απασχόληση Φοιτητών στα πλαίσια ανταποδοτικών υποτροφιών»
3. Θέσεις απασχόλησης φοιτητών με ανταποδοτικές Υποτροφίες (Aριθμ. Πρακτικού ΤΕΙ Θεσσαλίας 4/01-02-2018

Το Τμήμα ΗΛΕΚΤΡΟΛΟΓΩΝ ΜΗΧΑΝΙΚΩΝ Τ.Ε της ΣΤΕΦ του Τ.Ε.Ι. Λάρισας, κάνει γνωστό στους φοιτητές του πρώτου κύκλου σπουδών ότι για το Eαρινό Εξάμηνο του ακαδημαϊκού έτους 2017-2018 πρόκειται να απασχολήσει δύο (2)σπουδαστές με μερική απασχόληση μέχρι σαράντα ώρες μηνιαίως, με ωριαία αντιμισθία και σύμφωνα με τα παρακάτω κριτήρια επιλογής:

1. Να βρίσκονται στο 3ο ή μεγαλύτερο εξάμηνο σπουδών και να ισχύουν οι προϋποθέσεις των υπολοίπων σπουδαστικών παροχών ως προς τη διάρκεια φοίτησης, ήτοι οι δικαιούμενοι φοιτητές να μην έχουν υπερβεί το 12ο εξάμηνο σπουδών.

2. Να έχουν περατώσει επιτυχώς το 50% των μαθημάτων (Θ+Ε) που αντιστοιχούν στο στάδιο σπουδών τους (π.χ. σπουδαστής που βρίσκεται στο 3ο εξάμηνο θα πρέπει να έχει περατώσει επιτυχώς το 50% τουλάχιστον των μαθημάτων των 1ου έως και του 2ου εξαμήνου σπουδών.

3. Να μην έχουν πραγματοποιήσει ή πραγματοποιούν την πρακτική τους άσκηση.

4. Η κατάταξη όσων ικανοποιούν τα κριτήρια επιλογής θα γίνει με βάση το Μ.Ο. της

συνολικής τους βαθμολογίας.

5. Σε περίπτωση ισοβαθμίας προηγούνται οι οικονομικά ασθενέστεροι σπουδαστές (με βάση το συνολικό οικογενειακό εισόδημα).

**Παρακαλούνται οι ενδιαφερόμενοι σπουδαστές να καταθέσουν σχετική αίτηση στη Γραμματεία από 20-02-2018 έως 26-02-2018**

Δικαιολογητικά:

1. Αίτηση που θα χορηγηθεί από την γραμματεία.
2. Εκκαθαριστικό σημείωμα της Εφορίας φορολογικού έτους 2016
3. α) «**Βεβαίωση Σπουδών**» στην οποία να αναγράφεται ρητά ότι ο φοιτητής περάτωσε το 50% των μαθημάτων και

β) έγγραφο «**Νέο Υπολογισμό Πτυχίου»,** στο οποίο εμφανίζεται ο μέσος όρος βαθμολογίας.

ΑΠΟ ΤΗ ΓΡΑΜΜΑΤΕΙΑ ΤΟΥ

ΤΜΗΜΑΤΟΣ

ΗΛΕΚΤΡΟΛΟΓΩΝ ΜΗΧΑΝΙΚΩΝ Τ.Ε.